**Danmarks Medie- og Journalisthøjskole**
**Uddannelsens navn**

**Fagbeskrivelse**
**Efteråret 2023**
**Personlig Historiefortælling**

**7. semester**

**Varighed:** 15 ECTS (forløbet udbydes også på engelsk)

**Formål:**

Forløbet skal kvalificere de studerende til at udvikle en mere personlig fortælleteknik, som kan hjælpe med til at udvikle deres fotojournalistiske sprog. Det skal ske ved, at de studerende selvstændigt eller i projektgrupper får ideer til, udvikler og realiserer et fotojournalistisk projekt med udgangspunkt i et personligt emne. Forløbet skal munde ud i et afsluttende fotojournalistisk produkt og en refleksionsrapport.

Som forberedelse til uddannelsens afsluttende BA-projekt modtager de studerende oplæg og undervisning, der kan hjælpe dem i gang med deres eksamensopgave.

**Pædagogisk og didaktisk tilgang:**

Gennem oplæg vil de studerende lære om og blive inspireret til forskellige typer af personlig historiefortælling. Med udgangspunkt i oplæggene udvikler de studerende deres egne ideer gennem individuelle samtaler med underviserne. I samarbejde med underviserne og medstuderende finder den enkelte studerende eksempler og litteratur som er relevant for den enkeltes projekt.

Der er korte, kreative praktiske fotoopgaver, som skal udvikle de studerende visuelle sprog og udfordre deres tilgang til dokumentarfotografiet.

Mens de studerende arbejder med deres afsluttende projekt, vil det være muligt at modtage coaching fra underviserne, som kan hjælpe dem med at holde fokus i opgaven.

Der vil være internationale gæsteundervisere og studerende på semestret og derfor vil de studerende opleve, at undervisningen foregår på engelsk.

**Redskaber:**

Analog og digital fotografering

Negativ-scanning med Imacon scanner

Photoshop

Layout i Indesign

**Læringsmål:**

De studerende skal opnå viden om:

* Forskellige typer og tilgange til personlige fotoprojekter
* Personlig historiefortælling som en metode til at fortælle om samfundsrelevante emner
* Udvikling og strukturering af et større fotojournalistisk projekt

De studerende skal opnå færdigheder i:

* Planlægge og gennemføre et større fotojournalistisk projekt
* At søge inspiration og viden inden for forskellige udtryksformer
* At analysere eget og andres billedsprog

De studerende skal opnå kompetencer indenfor det at:

* Arbejde innovativt med ideer indenfor fotojournalistikken.
* Analysere og give konstruktiv feedback til medstuderendes fotoprojekter
* Forholde sig til valg af forskellige udgivelsesplatforme

**Læremidler:**

Litteratur - udleveres:

Fromm, Karen & Greiff, Sophia & Radtki, Malte & Stemmler, Anna (redaktion).

Image/con/text. Reimler 2020.

Image/con/text Documentary. Practises Between Journalism, Art and Activism side 17-25

The Borrowed Archive. Collaborative Practises of the Kashmir Photo Collective side 96-105

Beneath the Surface. Laia Abril in Conversation with Sophia Greiff side 150-161

Franklin, Stuart. The Documentary Impulse. Phaidon 2016

On Visual Poetry and Ambiguity side 151-169

Frit tilgængelig:

De studerende får anbefalet og finder selv yderligere fotografisk litteratur, som er relevant for deres individuelle projekter.

**Eksamensforudsætninger:**

Mødepligt: Alle skemalagte undervisningstimer, som opgøres 8. december. Opfyldt mødepligt er en forudsætning for at blive indstillet til den afsluttende opgave.

Deltagelsespligt: Alle obligatoriske opgaver, som omfatter fire dag til dag fotoopgaver, forberedelse til coaching samtale og synopse til Det Visuelle Projekt. Opfyldt deltagelsespligt er en forudsætning for at få bedømt den afsluttende projektopgave.

Afhjælpningsmuligheder: Muligheden for afhjælpning gælder kun ved lovligt fravær. Ved lovligt fravær kan der gives erstatningsopgaver jf. pkt. 6.2.2.

**Eksamen:**

Bedømmes ved 7-trinsskala med intern censur og består af Det Visuelle Projektgave, der løses individuelt eller i grupper på to. Hvis opgaven løses som gruppeopgave, skal det af opgaven fremgå, hvilke dele hver studerende er ansvarlig for. Prøven bedømmes individuelt.

**Studieaktivitetsmodel:**



HB 7.6.2023